Document ID: 32006D0252

ODLOČBA KOMISIJE
z dne 27. marca 2006
o spremembi Odločbe Komisije 1999/217/ES o registru aromatičnih snovi, ki se uporabljajo v živilih ali na njih
(notificirano pod dokumentarno številko C(2006) 899)
(Besedilo velja za EGP)
(2006/252/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 2232/96 Evropskega parlamenta in Sveta z dne 28. oktobra 1996 o določitvi postopka Skupnosti za aromatične snovi, uporabljene ali namenjene za uporabo v ali na živilih (1), in zlasti člena 4(3) Uredbe,
ob upoštevanju naslednjega:
(1)
Uredba (ES) št. 2232/96 določa postopek za vzpostavitev pravil glede aromatičnih snovi, uporabljenih ali namenjenih za uporabo v živilih. Navedena uredba določa, da se postopek za vzpostavitev, da se register aromatičnih snovi („register“) sprejme potem, ko države članice poslale sporočijo seznam aromatičnih snovi, ki se lahko uporabljajo v ali na živilih v prometu na njihovem ozemlju, in ko Komisija navedeno sporočilo podrobno pregleda. Navedeni register je bil sprejet z Odločbo Komisije 1999/217/ES (2).
(2)
Poleg tega Uredba (ES) št. 2232/96 določa program ovrednotenja aromatičnih snovi, da bi lahko preverili, ali izpolnjujejo splošna merila za uporabo aromatičnih snovi iz Priloge k navedeni uredbi.
(3)
Skupni strokovni odbor FAO/WHO za aditive v živilih (JECFA) je na svojem 65. zasedanju od 7. do 16. junija 2005 sklenil, da je acetamid (FL 16.047) izrazito rakotvoren pri miših in podganah, čeprav mehanizem nastanka tumorja ni znan, in ni mogoče izključiti genotoksičnega mehanizma. JECFA je uporabo takšne spojine kot aromatične snovi ocenila za neustrezno. Zato acetamid ne izpolnjuje splošnih meril iz Priloge k Uredbi (ES) št. 2232/96 in ga je treba črtati iz registra.
(4)
Odločbo 1999/217/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
V delu A Priloge k Odločbi 1999/217/ES se v preglednici črta vrstica za snov s številko FL 16.047 (acetamide).
Člen 2
Ta odločba je naslovljena na države članice.
V Bruslju, 27. marca 2006

Labels: 12
0
17
20